CELEX: 62011CA0677
Language: sk
Date: 2013-05-30 00:00:00
Title: Vec C-677/11: Rozsudok Súdneho dvora (piata komora) z  30. mája 2013 (návrh na začatie prejudiciálneho konania, ktorý podal Conseil d’État — Francúzsko) — Doux Élevage SNC, Coopérative agricole UKL-ARREE/Ministère de l’Agriculture, de l’alimentation, de la pêche, de la ruralité et de l’aménagement du territoire, Comité interprofessionnel de la dinde française (CIDEF) (Článok 107 ods. 1 ZFEÚ — Štátna pomoc — Pojem „štátne prostriedky“ — Pojem „pripísateľnosť štátu“ — Medziodborové organizácie v odvetví poľnohospodárstva — Uznané organizácie — Spoločné úkony v záujme odboru, o ktorých rozhodli tieto organizácie — Financovanie príspevkami, ktoré tieto organizácie dobrovoľne zaviedli — Správny akt, ktorý tieto príspevky určuje ako povinné pre všetkých podnikateľov dotknutej zložky poľnohospodárstva)

3.8.2013   
            
            
               SK
            
            
               Úradný vestník Európskej únie
            
            
               C 225/21
            
         Rozsudok Súdneho dvora (piata komora) z 30. mája 2013 (návrh na začatie prejudiciálneho konania, ktorý podal Conseil d’État — Francúzsko) — Doux Élevage SNC, Coopérative agricole UKL-ARREE/Ministère de l’Agriculture, de l’alimentation, de la pêche, de la ruralité et de l’aménagement du territoire, Comité interprofessionnel de la dinde française (CIDEF)
   (Vec C-677/11) (1)
   
   (Článok 107 ods. 1 ZFEÚ - Štátna pomoc - Pojem „štátne prostriedky“ - Pojem „pripísateľnosť štátu“ - Medziodborové organizácie v odvetví poľnohospodárstva - Uznané organizácie - Spoločné úkony v záujme odboru, o ktorých rozhodli tieto organizácie - Financovanie príspevkami, ktoré tieto organizácie dobrovoľne zaviedli - Správny akt, ktorý tieto príspevky určuje ako povinné pre všetkých podnikateľov dotknutej zložky poľnohospodárstva)
   2013/C 225/35
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobcovia: Doux Élevage SNC, Coopérative agricole UKL-ARREE
   
      Žalovaní: Ministère de l’Agriculture, de l’alimentation, de la pêche, de la ruralité et de l’aménagement du territoire, Comité interprofessionnel de la dinde française (CIDEF)
   
      Predmet veci
   
   Návrh na začatie prejudiciálneho konania — Conseil d’État — Výklad článku 107 ZFEÚ vzhľadom na rozsudok z 15. júla 2004, Pearle a i. (C-345/02) — Rozhodnutie vnútroštátneho orgánu, ktorým sa na všetkých podnikateľov odvetvia rozširuje uplatňovanie dohody stanovujúcej príspevok v rámci medziodborovej organizácie uznanej týmto orgánom a ktorým sa tento príspevok stáva povinným — Vykonávanie činností komunikácie, propagácie, vonkajších vzťahov, obrany záujmov odvetvia — Financovanie činností v rozpore s právom Únie — Pojem „pomoc“
   
      Výrok rozsudku
   
   Článok 107 ods. 1 ZFEÚ sa má vykladať v tom zmysle, že rozhodnutie vnútroštátneho orgánu rozširujúce uplatňovanie dohody, ako je medziodborová dohoda, o ktorú ide vo veci samej, ktorá zavádza príspevok v rámci medziodborovej organizácie uznanej vnútroštátnym orgánom a robí ho tým povinným, aby umožnila vykonávanie činností komunikácie, propagácie, vonkajších vzťahov, zabezpečenia kvality, výskumu a obrany záujmov dotknutého odvetvia, na všetkých podnikateľov určitého odvetvia poľnohospodárstva nepredstavuje prvok štátnej pomoci.
   
      (1)  Ú. v. EÚ C 89, 24.3.2012.